Ministrul transporturilor, Răzvan Cuc, a avut un accident rutier în Capitală, în această dimineaţă.

UPDATE 12.55. Răzvan Cucu rămâne internat cel puţin 24 de ore.

Răzvan Cuc mergea spre Guvern.

Ministrul Transporturilor e în stare bună.

În urma accidentului a acuzat dureri la spate şi la mâna stângă. Din acest motiv s-a dus la Spitalul Floreasca pentru un control medical.

Cum s-a produs accidentul. Precizările Poliţiei

Accidentul a avut loc la intersecția dintre Str. Alexandru Ioan Cuza și Str. Iacob Negruzzi. Au fost implicate șase mașini, dintre care patru erau staționate.

În urma accidentului a rezultat o victimă, bărbat în vârstă de 36 de ani, pasager într-unul dintre autoturisme, potrivit polițiștilor. Este vorba despre Răzvan Cuc. Acesta a mers la Spitalul Floreasca, pentru că acuzat dureri la spate şi la mâna stângă.

Ambii șoferi au fost testați pentru alcoolemie, rezultatul fiind 0.

Polițiștii fac acum cercetări pentru a stabili cu exactitate cum s-a produs accidentul.

Din primele informații, mașina în care se afla ministrul, un VW Touareg, ar fi făcut o depășire neregulamentară și a intrat într-un alt automobil. Ministrul nu se afla la volan.